**Saopštenje**

**BuildUp 2024: Stanogradnja – od plana do stana**

*Beograd, 3. decembar 2024.* - Najuzbudljiviji arhitektonski događaj godine, konferencija **BuildUp 2024: Stanogradnja – od plana do stana**, održaće se **11. decembra** u Domu omladine Beograda. Tokom poslednje četiri godine ova jedinstvena konferencija okuplja vodeća imena i ključne aktere iz oblasti građevinarstva i arhitekture u Srbiji i regionu, a ove godine fokus je stavljen na stanogradnju.

BuildUp 2024 pruža jedinstvenu priliku da se sazna više i upoznaju donosioce odluka i nosioci promena koji oblikuju budućnost arhitekture i građevinske industrije u Srbiji. Program konferencije fokusira se na aktuelne teme, uključujući urbanistički razvoj Beograda, finansiranje velikih stambenih kompleksa, transformaciju stanova pod uticajem tržišta i ključnu ulogu arhitekata u ovom procesu. BuildUp 2024 namenjen je arhitektama, urbanistima, građevinskim inženjerima i profesionalcima iz oblasti nekretnina. Ovo je prilika za povezivanje sa liderima iz sveta arhitekture, urbanizma i prodaje nekretnina u Srbiji.

**Program i govornici**

Konferencija je podeljena u tri panela. Pod nazivom **„Imamo li plan?“** prvi panel je fokusiran na urbanističko planiranje i širenje Beograda, uz osvrt na zakonodavne okvire i uticaj propisa na stambeno okruženje. Na panelu će govoriti **Marko Stojčić**, (glavni urbanista Beograda), **Žaklina Gligorijević** (Kontura), **Marija Maruna** (Arhitektonski fakultet) i **Anđelka Miloradović** (Urbanistički centar), a kroz panel će ih voditi **Milena Ivanović** iz biroa Bureau Cube Partners.

**U drugom panelu „Imamo li čim?“** planirana je diskusija o finansiranju velikih projekata i cenama nekretnina. Panelisti će biti **Nebojša Nešovanović** (CBRE), **Miodrag Gazibara** (SEBRE), **Dušica Gaković** (DEKA), **Jovana Martinović** (Merin) i **Branko Sikimić** (Delta Real Estate).

**„Imamo li stan?“** naziv je trećeg panela kojim će se razmatrati arhitektonska perspektiva velikih stambenih kompleksa i kako tržište oblikuje stanovanje. Panelisti će biti  **Grozdana Šišović** (re:a.c.t), **Vladimir Đorić** (Zabriskie), **Jugoslav Jugović**  (Revolution Architects), **Bojan Zabukovec** (ZAP), **Branislav Redžić** (ARCVS), sa kojima će razgovarati arhitekta **Snežana Ristić**.

Pored inspirativnih panela, učesnici će imati priliku da se povežu sa stručnjacima i direktno postave pitanja tokom networking i koktel sesije. Konferenciju organizuje portal Gradnja.rs uz podršku kompanija kao što su EuroDOM, Rehau, Alumil, Velux, Xella i Tarkett. Ovo je najvažniji arhitektonski događaj godine, a više o prijavi, programu i govornicima moguće je saznati na [www.buildup.rs](http://www.buildup.rs/).

**O Gradnja.rs**

Gradnja.rs je vodeći informativni portal specijalizovan za arhitekturu, građevinarstvo i nekretnine u Srbiji i regionu. Kao nezaobilazno mesto za stručnjake iz industrije, ali i entuzijaste, Gradnja.rs pruža najnovije vesti, analize, intervjue i inspirativne projekte iz sveta graditeljstva. Cilj portala je da se povežu arhitekte, inženjeri, investitori i šira publiku kroz kvalitetne sadržaje koji inspirišu, edukuju i informišu. Sa bogatom bazom resursa, stručnih članaka i saveta, portal Gradnja.rs je pouzdan partner u građenju boljeg i održivog okruženja. Svakoga dana na [www.gradnja.rs](http://www.gradnja.rs/) i društvenim mrežama plasiraju se najnovije informacije i trendovi iz sveta gradnje!